но дарова́ла єсѝ єму̀ неча́янную ра́дость покая́нія и преклони́ла єсѝ сн҃а твоего̀ мно́гимъ и усе́рднымъ къ нему̀ хода́тайствомъ ко проще́нію сегѡ̀ грѣ́шнагѡ и заблу́ждшагѡся, та́кѡ и ны́нѣ не пре́зри моле́нія на́съ, недосто́йныхъ рабѡ́въ твои́хъ, и умолѝ сн҃а твоего̀ и бг҃а на́шего, да и всѣ̂мъ на́мъ, съ вѣ́рою и умиле́ніемъ покланя́ющымся предъ̑ цѣльбоно́снымъ ѻ́бразомъ твои́мъ, да́руетъ неча́янную по коего́ждо потре́бѣ ра́дость: грѣ́шникѡмъ, погря́зшымъ во глубинѣ̀ ѕѡ́лъ и страсте́й, вседѣ́йственное вразумле́ніе, покая́ніе и сп҃се́ніе: су́щымъ въ ско́рбехъ и печа́лехъ утѣше́ніе: ѡбрѣта́ющымся въ бѣда́хъ и ѡѕлобле́ніихъ соверше́нное си́хъ избытіѐ: малоду̂шнымъ и ненадѣ̂жднымъ наде́жду и терпѣ́ніе: въ ра́дости и изъ̑ѻби́ліи живу́щымъ непреста́нное благодѣ́телю благодаре́ніе: бѣ́дствующымъ милосе́рдіе: су́щымъ въ болѣ́зни и долгонеду́жіи и ѡста́влєннымъ врача́ми неча́емое исцѣле́ніе и укрѣпле́ніе: ижди́вшымъ ѿ неду́га у́мъ ума̀ возвраще́ніе и ѡбновле́ніе: ѿходя́щымъ въ вѣ́чную и несконча́емую жи́знь па́мять сме́ртную, умиле́ніе и сокруше́ніе ѡ грѣсѣ́хъ, ду́хъ бо́дръ и тве́рдую на милосе́рдіе судіѝ наде́жду